Am wakken i t-id-nebder yakan iwsawen, tazrawt-nneɣ teḥwaǧ tlata n tẓeryin (théories). Tamezwarut d tin n Charles Bally. Ur tezmireḍ ara ad d-thedreḍ ɣef tiɣunba mebla ma tuddreḍ-d Charles Bally, acku d netta i as-igan lsas. Tis snat, d tin n Léo Spitzer, d netta i d-iḍefren Charles Bally, yella wayen i d-yenna, ur t-id-yenni ara Charles Bally, ma d tiẓri tis tlata, d tiẓri n tesnigit timettit (socio-pragmatique). Tagi, tettawi-d ɣef wayen xeddmen yimatlayen (énonciateurs) akked yinermasen (récepteurs) s tinawin (énoncés) deg yiwen n usatal (un contexte identifié). Am wakken ara d-tekcem cwiṭ teẓri tamyeḍrest (intertextualité) yis-s dɣa i tzemreḍ ad tɛeqleḍ ayen i d-yugem umeskar seg timawit, ama d inzan ama d tinfaliyin niḍen, yis-s ara teẓreḍ ma yella wayen i ibeddel deg-sen neɣ yeǧǧa-ten akken kan llan.